Jozef Baťán

Gróf Jozef kardinál Baťán z Németújváru alebo Jozef Batthian (staršie Batthány, v krstnej aj úmrtnej matrike Batthyán); krstený Jozef Félix Ján Nepomuk Adam (* 30. január 1727, Viedeň , RakúskoZáznam o krste v matrike farnosti Viedeň - P. Mária u Škótov; str. 02-Taufe_0234 – † 23. október 1799, BratislavaZáznam o úmrtí v matrike bratislavskej farnosti Sv. Martina)  bol uhorský rímskokatolícky kňaz, biskup a kardinál. Bol odporcom cirkevných reforiem Jozefa II. a organizátorom uhorskej konzervatívnej opozície. Podporoval hudbu, literatúru a stavebníctvo, dal postaviť napríklad Primaciálny palác v Bratislave.

 Životopis 
Narodil sa v rodine grófa Ladislava Baťána z Németújváru a jeho manželke grófke Terézii Kinskej. Teológiu študoval v Trnave. Od roku 1751 pôsobil ako kňaz, od roku 1752 ostrihomský kanonik, od roku 1755 bratislavský prepošt. V roku 1759 bol menovaný sedmohradským biskupom, od roku 1760 (1766?) kaločským arcibiskupom. V roku 1776 sa stal ostrihomským arcibiskupom a uhorským prímasom, a v roku 1778 kardinálom. Rytier veľkokríža radu Sv. Štefana Kráľa, župan Ostrihomskej župy a Vašskej župy, skutočný tajný radca a prísediaci sedmipanskej (septemvirálnej) tabule. Pochovaný je v bratislavskej Katedrále sv. Martina, v arcibiskupskej krypte.Na sarkofágu má vyrytý nápis: "EMINENTISSIMUS, AC RSSMUS S: R: E: CARD: PRESBYTER // S: R: I: PRINCEPS, IOSEPHUS E C: C: A BATTYÁN PERP: IN NÉMETH- // UJVÁR E: M: STRIG: A: EPPUS, S: S: APOSTO: LEGATUS NATUS // HUNG: PRIMAS, SUM: ET SECRET: CANCELLARIUS I: ORD: // S: S: R: PRAELATUS, ET M: CRUCIS EQUES, COM: CASTRI- // FERREI PERP: STRIGONIENSIS: PERP: ET SUPR: COMES, S: C: R: // A: M: ACT: INT: STATUS, ET AC EXC: CONSILIUM R: I: H // CONSIL: AD EXC: TAB: SEPTEMVIRALEM COJUDEX // OBIIT DIE 23 OCT: 1799 A AETAT: 73". 

 Referencie 

 Zdroj 
 Článok o úmrtí v Pressburger Zeitung  časť 1
 Článok o úmrtí v Pressburger Zeitung  časť 2
 Životopis v diele József Szinnyei: "Magyar írók élete és munkái"
 Encyklopédia Slovenska I.
 Encyclopaedia Beliana 1

 Iné projekty 

Kategória:Arcibiskupi Ostrihomskej arcidiecézy do roku 1918
Kategória:Rakúske osobnosti uhorského pôvodu
Jozef
Kategória:Uhorskí šľachtici
Kategória:Slovenskí šľachtici
Kategória:Osobnosti z Viedne
Kategória:Uhorskí kňazi
Kategória:Uhorskí kardináli
Kategória:Nositelia Kráľovského uhorského radu sv. Štefana
Kategória:Pochovaní v katedrále svätého Martina v Bratislave